സംസ്ഥാന ഭിന്നശേഷി അവാര്ഡിന് അപേക്ഷ ക്ഷണിച്ചു തിരുവനന്തപുരം: ഭിന്നശേഷിയുമായി ബന്ധപ്പെട്ട് വിവിധ മേഖലകളില് നൈപുണ്യം തെളിയിച്ച വ്യക്തികള് സ്ഥാപനങ്ങള് എന്നിവയ്ക്ക് സാമൂഹ്യ നീതി വകുപ്പ് നല്കുന്ന സംസ്ഥാന ഭിന്നശേഷി അവാര്ഡ് 2021ന് നിശ്ചിത മാതൃകയില് അപേക്ഷ ക്ഷണിച്ചു. ഭിന്നശേഷി മേഖലയുമായി ബന്ധപ്പെട്ട 19 വിഭാഗങ്ങളിലായാണ് അപേക്ഷ ക്ഷണിച്ചത്. അവാര്ഡ് സംബന്ധിച്ചുള്ള വിശദ വിവരങ്ങള് swd.kerala.gov.in ലും, ജില്ലാ സാമൂഹ്യനീതി ഓഫീസുകളിലും ലഭിക്കും. ഭിന്നശേഷി വിഭാഗത്തില്പ്പെട്ട മികച്ച ജീവനക്കാരന് ഗവപബ്ലിക് സെക്ടര്, ഭിന്നശേഷി വിഭാഗത്തില്പ്പെട്ട മികച്ച ജീവനക്കാരന് പ്രൈവറ്റ് സെക്ടര്, സ്വകാര്യ മേഖലയില് ഏറ്റവും കൂടുതല് ഭിന്നശേഷിക്കാര്ക്ക് തൊഴില് ലഭ്യമാക്കിയ തൊഴില് ദായകന്, ഭിന്നശേഷി മേഖലയില് പ്രവര്ത്തിക്കുന്ന മികച്ച എന്.ജി.ഒ സ്ഥാപനങ്ങള്, മാതൃകാ വ്യക്തി ഭിന്നശേഷിക്കാര്, മികച്ച സര്ഗ്ഗാത്മക കഴിവുള്ള കുട്ടി ഭിന്നശേഷി വിഭാഗം, മികച്ച കായികതാരം ഭിന്നശേഷി വിഭാഗം, ദേശീയ അന്തര്ദേശീയ പുരസ്കാരങ്ങള്ക്ക് അര്ഹരായിട്ടുള്ളവര് ഭിന്നശേഷി വിഭാഗം, ഭിന്നശേഷി മേഖലയില് മികച്ച പ്രവര്ത്തനങ്ങള് കാഴ്ച്ച വച്ച ജില്ലാ ഭരണകൂടം, ഭിന്നശേഷി മേഖലയില് മികച്ച പ്രവര്ത്തനങ്ങള് കാഴ്ച്ച വച്ച മുനിസിപ്പല് കോര്പ്പറേഷന്, ഭിന്നശേഷി മേഖലയില് മികച്ച പ്രവര്ത്തനങ്ങള് കാഴ്ച്ച വച്ച മുനിസിപ്പാലിറ്റി, ഭിന്നശേഷി മേഖലയില് മികച്ച പ്രവര്ത്തനങ്ങള് കാഴ്ച്ച വച്ച ബ്ലോക്ക് പഞ്ചായത്ത്, ഭിന്നശേഷി മേഖലയില് മികച്ച പ്രവര്ത്തനങ്ങള് കാഴ്ച്ച വച്ച ഗ്രാമ പഞ്ചായത്ത്, എന്.ജി.ഒകള് നടത്തുന്ന ഭിന്നശേഷി മേഖലയിലെ മികച്ച പുനരധിവാസകേന്ദ്രം, സാമൂഹ്യ നീതി വകുപ്പിനു കീഴിലുള്ള മികച്ച ഭിന്നശേഷി ക്ഷേമസ്ഥാപനം, ഭിന്നശേഷി സൗഹൃദ സ്ഥാപനം ഗവ പ്രൈവറ്റ്, സംസ്ഥാന സര്ക്കാര് വകുപ്പുകളുടെ മികച്ച ഭിന്നശേഷി സൗഹൃദ വെബ്സൈറ്റ്, ഭിന്നശേഷി സൗഹൃദ റിക്രിയേഷന് സെന്ററുകള് സ്കൂള് ഓഫീസ് തദ്ദേശ സ്വയം ഭരണ സ്ഥാപനങ്ങള് വിദ്യാഭ്യാസ സ്ഥാപനങ്ങള് മുതലായവ, ഭിന്നശേഷിക്കാരുടെ ജീവിത നിലവാരം മെച്ചപ്പെടുത്താന് സഹായകരമാകുന്ന പുതിയ പദ്ധതികള് ഗവേഷണങ്ങള് സംരംഭങ്ങള് എന്നീ മേഖലകളിലാണ് അവാര്ഡ് നല്കുന്നത്. The post സംസ്ഥാന ഭിന്നശേഷി അവാര്ഡിന് അപേക്ഷ ക്ഷണിച്ചു first appeared on MalayalamExpressOnline.